PRITARTA

Kauno rajono savivaldybės tarybos

2024 m. gegužės 30 d. sprendimu Nr. TS-248

**SUSITARIMAS**

**DĖL TVARIOS KAUNO MIESTO PLĖTROS 2024–2029 METŲ**

**STRATEGIJOS ĮGYVENDINIMO**

Kauno miesto savivaldybė, atstovaujama mero Visvaldo Matijošaičio, ir Kauno rajono savivaldybė, atstovaujama mero Valerijaus Makūno (toliau kartu – Partneriai), atsižvelgdamos į Tvarios Kauno miesto plėtros 2024–2029 metų strategiją, patvirtintą Kauno miesto savivaldybės tarybos 2024 m. .............. d. sprendimu Nr. ........ „Dėl.......................................“ ir Kauno rajono savivaldybės tarybos 2024 m. ............... d. sprendimu Nr. ....... „Dėl ...........................“ (toliau – Strategija), sudarė šį susitarimą (toliau – Susitarimas).

1. Partneriai susitaria bendrai naudodami savo turtą, kooperuodami darbą, žinias ir organizacinius išteklius, veikti bendrai tam, kad būtų įgyvendinti Strategijoje nustatyti uždaviniai.

2. Partneriai užtikrina bendrąjį finansavimą, reikalingą prisidėti prie Strategijos veiksmų įgyvendinimo ne mažiau kaip 15 proc. visų tinkamų finansuoti išlaidų, taip pat finansuoti išlaidų dalį, kurių nepadengia skiriamo finansavimo lėšos, ir veiksmams įgyvendinti būtinas, bet netinkamas finansuoti, išlaidas.

3. Partneriai užtikrina Strategijos veiksmų investicijų tęstinumą ir numato lėšas savo biudžetuose penkerius metus po Strategijos veiksmų finansavimo pabaigos.

4. Kauno miesto savivaldybės meras bus atsakingas už Strategijos stebėseną.

5. Strategijos įgyvendinimo koordinavimą ir stebėseną vykdys Kauno miesto savivaldybės mero potvarkiu iš Partnerių deleguotų atstovų sudaryta Strategijos įgyvendinimo ir stebėsenos darbo grupė.

6. Tuo atveju, kai reikalingi esminiai Strategijos pakeitimai (pvz., keičiama dėl vienos iš Partnerių bendro strategijos Europos Sąjungos lėšų limito viršijimo, atsisakoma veiksmų, vienas veiksmas keičiamas kitu) būtinas abiejų Partnerių tarybų pritarimas.

7. Susitarimas gali būti keičiamas bendru Partnerių susitarimu.

8. Susitarimas sudaromas dviem vienodos teisinės galios egzemplioriais – po vieną kiekvienam Partneriui, ir įsigalioja jo pasirašymo dieną.

9. Strategija yra neatskiriamas Susitarimo priedas.

|  |  |
| --- | --- |
| Kauno miesto savivaldybės  Laisvės al. 96, 44251 Kaunas  Kodas 111106319  Kauno miesto savivaldybės meras  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  Visvaldas Matijošaitis | Kauno rajono savivaldybė  Savanorių pr. 371, 49500 Kaunas  Kodas 111100622  Kauno rajono savivaldybės meras  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  Valerijus Makūnas |

Data .......................................... Data .................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_